આ અંગે પોલીસ સુત્રો પાસેથી વધુમાં પ્રાપ્ત થતી વિગત અનુસાર, જેતપુરના કણકીયા પ્લોટ પાસે સુમરાના ડેલા પાસે રહેતો અને કારખાનામાં મજૂરી કામ કરી પરીવારનું ગુજરાત ચલાવતા જયેશ દિનેશભાઇ ડાભી (ઉ.વ.3૦) સોમવારે સાંજે જકાતનાકા પાસે પસાર થઇ રહ્યો હતો. દરમિયાન રાજા અંસારી અને અન્ય ૪ અજાણ્યા શખ્સોએ જયેશને આંતરી લઇ લાકડી અને પાઇપ વડે હુમલો કરી ઢોર માર માર્યો હતો. આ હિચકારા હુમલાને કારણે દેકારો મચી જતાં લોકો એકઠા થઇ ગયા હતા પરિણામે હુમલાખોરો ભાગી ગયા હતા.